Imtella' Lulju 13, 2020 - Aġġornata 13 Ta' Lulju, 2020 1:10pm Wara l-kontroversja li qajmet tabella f'Ħad-Dingli , biex in-nies ma tibqax titma' lill-qtates, TVM irċieva filmat tas-sitwazzjoni fil-post fejn twaħħlet din it-tabella. Kollox jindika li t-tabella twaħħlet minħabba li xi residenti jinsabu urtati b'ammont kbir ta' ġrieden u firien li hemm f'din iż-żona biswit iċ-ċimiterju. Dawn ir-residenti jemmnu li l-ġrieden qed jinġemgħu u jitkattru f'dan il-post, għaliex qed jimlew żaqqhom bl-ikel tal-qtates. Il-qtates, li huma wkoll imxebbgħin bl-ikel, ma tantx jidher li għandhom interess li jnaffru lill-ġrieden. Persuni oħra qalu li fl-istess post hemm tappiera tad-drenaġġ li tinsab miftuħa. Marru biex jitimgħu lill-qtates u sabu twissija ma' wiċċhom...